Volgens die eienaar van die kafee, mnr Jaco Benson, is hy, sy vrou, Patrys, en ’n werker wat anoniem wil bly, Woensdagaand deur vier mans (almal met sykouse oor die kop) met pistole aangehou. Hulle wou ook sy vrou ontvoer.
“Hy het ook al die tjekboeke geneem. Ek wou nog aan ’n plan dink om hom oor die kop te moker, toe sy makker met ons werker die kantoor instap.
“Hulle het ons gedwing om al die sigarette in die winkelmandjie te pak. Die geld is ook in die mandjie gepak.
“Die booswigte wou Patrys met alle mag ontvoer, maar ek het mooi gepraat tot hulle skielik haastig geraak het. Ek het gesê dat ek sal saamgaan, sy gaan nêrens alleen sonder my nie.